ดัชนีหุ้นปิดลบ7.18จุด
หุ้น 19 ก.ค. ปิดตลาดที่ 1,212.69 จุด ลดลง 7.18 จุด มูลค่าซื้อขาย 36,615 ล้านบาท
19 ก.ค. 2555

หุ้น 19 ก.ค. ปิดตลาดที่ 1,212.69 จุด ลดลง 7.18 จุด มูลค่าซื้อขาย 36,615 ล้านบาท




ตลาดหุ้นวันที่19 ก.ค. ดัชนีหุ้นเปิดตลาดในแดนบวก แต่ในช่วงก่อนปิดตลาดภาคเช้ามีแรงขายในกลุ่มหุ้นธนาคารพาณิชย์ และสื่อสาร ดันให้ปรับตัวลดลง จนมาปิดตลาดที่ระดับ 1,212.96 จุด ลดลง 7.18 จุด หรือ 0.59% มูลค่าการซื้อขาย 36,615 ล้านบาท 
นายพิชัย เลิศสุพงศ์กิจ ผู้ช่วยกรรมการผู้จัดการ บริษัทหลักทรัพย์ ธนชาต กล่าวว่า ในวันนี้กลุ่มหุ้นสื่อสารและธนาคารพาณิชย์เป็นตัวฉุดดัชนีหุ้น โดยกลุ่มสื่อสารปรับตัวลดลงถึง 2.8% นักลงทุนกังวลการจัดเก็บภาษีสรรพสามิตโทรคมนาคม 10%  เพราะเป็นกลุ่มที่นักลงทุนได้ทยอยสะสมมาโดยตลอดและมีกำไรจากการลงทุน เมื่อมีความเสี่ยงด้านธุรกิจจึงมีการขายทำกำไรออกมา 
ขณะที่กลุ่มธนาคารพาณิชย์เป็นการขายทำกำไรเพื่อรับรู้ข่าวผลประกอบการไตรมาส 2 ของปีนี้ออกมาดี สำหรับในวันพรุ่งนี้คาดว่าดัชนีหุ้นน่าจะแกว่งตัว โดยมีแนวรับระยะแรกที่ระดับ 1,207 จุด และระยะถัดไปที่ระดับ 1,200 จุด แต่คาดว่าน่าจะเป็นแนวรับสำคัญรับได้ เนื่องจากภาวะหุ้นโลกค่อนข้างดี และราคาน้ำมันปรับตัวขึ้น ส่งผลบวกต่อกลุ่มหุ้นพลังงานคอยประคองตลาดหุ้น
5 อันดับหุ้นที่มีการซื้อขายสูงสุด 1.PTT ปิดที่ 342 บาท เพิ่มขึ้น 2 บาท หรือ 0.59% มูลค่าการซื้อขาย 2,800 ล้านบาท 2.PTTGC ปิดที่ 60.50 บาท เพิ่มขึ้น 1.25 บาท หรือ 2.11% มูลค่าการซื้อขาย 2,407 ล้านบาท 3.KBANK ปิดที่ 162.50 บาท ลดลง 3.50 บาท หรือ 2.11% มูลค่าการซื้อขาย 1,775 ล้านบาท 4.ADVANC ปิดที่ 195 บาท ลดลง 7 บาท หรือ 3.47% มูลค่าการซื้อขาย 1,587 ล้านบาท 5.DTAC ปิดที่ 78.75 บาท ลดลง 2.75 บาท หรือ 3.37% มูลค่าการซื้อขาย 1,293 ล้านบาท